
בעניין התפלגות הסיעה.


2. פניית חבר הכנסת דוד טל בעניין הצטרפות חברי סיעת "עם אחד" למפלגת העבודה.


נכחו:


חברי הוועדה;


היו"ר רוני בר-און


דניאל בנלולו


מיכאל גורלובסקי


זהבה גלאון


צבי הנדל


רשף חן


איתן כבל


אברהם פורז


עמיר פרץ


גדעון סער


קולט אביטל


דוד טל


אילנה כהן


יוסף פריצקי


יולי תמיר


מוזמנים:


אריה האן - מזכיר הכנסת


דוד לב - סגן מזכיר הכנסת


ירדנה מלר-הורביץ - סגנית מזכיר הכנסת


עו"ד יוסי כץ - יועץ משפטי של סיעת "עם אחד"


יועצת משפטית; עו"ד ארבל אסטרחן


מנהלת הוועדה: אתי בן-יוסף


קצרנית: שלומית כהן





1. פניית יושב-ראש סיעת שינוי, חבר הכנסת רשף חן,


ופניית חבר הכנסת יוסף פריצקי בעניין התפלגות הסיעה


היו"ר רוני בר-און:


בוקר טוב. אני פותח את ישיבת ועדת הכנסת, ישיבה מס' 234. יש לנו שני עניינים לא


פשוטים. אני מקווה שבסופו של דבר יהיו פשוטים. הנושא הראשון, שהוא יותר פשוט והוא


בהסכמה מלאה, הוא התפלגות סיעת שינוי. סיעת שינוי וחבר הכנסת יוסף פריצקי הגיעו לפני


כשלושה חודשים להסכם, שהופקד בידיי הנאמנות, כדי להשלים את כל הקצוות ואת כל הדברים


שנותרו פתוחים, עד שאפשר יהיה להביא אותו לכלל מימוש. בעזרת השם הגענו למצב שבו אפשר


להסדיר את העניין הזה. העניין הזה הוא כמובן טנטטיבי על התנאי שהמפלגה שנמצאת בהקמה,


לפי בקשה שהוגשה לרשם המפלגות ביום 21 באפריל 2005 על-ידי חבר הכנסת פריצקי, תאושר


לצורך הקמה, תאושר לצורך רישום וכמובן שיינתן השם המבוקש שלה. כך או כך, ברוח ההסכם


וברוח הדברים שסוכמו וברוח הבקשה להקמת המפלגה העברתי אליכם אתמול את הנוסח של


החלטת ועדת הכנסת. אני אקרא אותו עכשיו, ואני מבקש שנאשר אותו:


בהתאם להוראות סעיף 60 לחוק הכנסת, התשנ"ד-1994 (להלן - חוק הכנסת), וסעיף 18א


לתקנון הכנסת, מאשרת ועדת הכנסת את השינוי הבא בהרכב הסיעתי של הכנסת:


סיעת "שינוי מפלגת החילונים ומעמד הביניים" (להלן - שינוי) מתפלגת, בהסכמת כל חבריה ולפי


סעיף 59 לחוק הכנסת, לשתי סיעות:


1. סיעת "שינוי מפלגת החילונים ומעמד הביניים", אשר תייצג את מפלגת שינוי ותמנה 14 חברי


כנסת, שהם כל חברי סיעת שינוי לפני ההתפלגות, למעט ח"כ יוסף פריצקי.


2. סיעת "צל'יש - ציונות, ליברליות ושוויון", אשר תייצג את מפלגת "צל"ש - ציונות, ליברליות


ושוויון" (מפלגה בהקמה - בקשה לרישום המפלגה הוגשה ביום 21.4.05), שבה חבר ח"כ יוסף


פריצקי.


בנוסף, מאשרת ועדת הכנסת את ההסדרים הכספיים הבאים שהוצגו בפניה על ידי סיעת שינוי


וח"כ פריצקי, ואשר סוכמו ביניהם בכתב כתנאי להתפלגות בהסכמה:


1. סיעתו של ח"כ פריצקי (להלן - סיעת צל"ש), תקבל למימון הוצאותיה השוטפות לפי סעיף


3(ג) לחוק מימון מפלגות, סכום חודשי של %5 מיחידת מימון אחת בלבד, ללא התוספת


הקבועה של 5% מיחידת מימון אחת כאמור בסעיף 3(ג) סיפא, עליה תוותר הסיעה לטובת


אוצר המדינה בכל משך כהונתה של הכנסת ה-16.


סיעת שינוי תקבל מימון להוצאותיה השוטפות לפי הוראות סעיף 3(ג) האמור, בהתאם


למספר חבריה אחרי ההתפלגות.


2. סיעת צל"ש תשתתף, במהלך כהונתה של הכנסת ה-16 וכל עוד היא זכאית לתשלומים


למימון הוצאותיה השוטפות, בהחזר חובותיה של סיעת שינוי שנוצרו בשל הבחירות


לרשויות המקומיות, מתוך הסכום החודשי שתקבל כאמור בסעיף 1 לעיל, בשיעור של 1/15


מהחוב כשיעורו כיוס. יצוין כי מבקר המדינה אישר השתתפות בהחזר החובות כאמור וקבע


כי כל עוד אינה עולה על החלק היחסי בחוב, היא לא תעמוד בניגוד להוראות חוק מימון


מפלגות (ר' מכתבו של מנכ"ל משרד מבקר המדינה מיום 6.2.05).


3. חובת ההשתתפות כהחזר החובות תחול על סיעת צל"ש, בין אם תפעל כסיעה עצמאית ובין


אם תתמזג עם סיעה אחרת.


חובה זו לא תחול על תשלומי המימון שישולמו לסיעת צל"ש בגין החודשיים הראשונים


שאחרי ההתפלגות.





A חובה של סיעת שינוי בשל הבחירות לרשויות המקומיות ביום ההתפלגות עומד על סך של


2,100,164 שקלים חדשים.


לפיכך, תשלם סיעת צל"ש כהשתתפות בחובות שינוי, תשלומים חודשיים כשיעור של 1/2


מיחידת מימון חודשית, וזאת עד לתשלום מלוא חלקה של הסיעה כחוב או עד שתקבל את


התשלום האחרון למימון הוצאות שוטפות בכנסת ה-16, לפי המוקדם. התשלום כאמור


ינוכה ישירות ע"י חשבות הכנסת מהסכום החודשי המגיע לסיעת צלי'ש, לטובת כיסוי חובה


של סיעת שינוי.


צבי הנדל:


ובגלל כל זה הוא קיבל צל"של


היו"ר רוני בר-און:


אולי.


גדעון סער:


אדוני היושב-ראש, כאשר נעשתה החלוקה בוועדות הכנסת בתחילת המושב, כל אחת על-


פי תוצאות הבחירות קיבלה נציגות בוועדות על-פי כוחה היחסי. אני, כמובן, אתמוך בבקשה של


חבר הכנסת רשף חן, אבל סיעת שינוי תצטרך להפריש, מכיוון שזה לא יכול להיות על חשבון


מישהו אחר. אלא אם כן מישהו אחר יתנדב. אני לא מציע להתנות את הדברים, אני מציע לאשר


אבל חשבתי שחשוב להעיר את ההערה לפרוטוקול.


היו"ר רוני בר-אוו:


אין לי ספק שאתה, יחד עם יו"ר סיעת שינוי, ואם תצטרכו גם את עזרתי תקבלו אותה,


תמצאו את הפתרון כך שסיעת שינוי תהיה מרוצה וגם חבר הכנסת פריצקי יהיה מרוצה.


מי בעד אישור הצעת ההחלטה שקראתי בפניכם? מי נגדל


הצבעה


בעד - רוב


נגד - אין


נמנעים - אין


אני קובע אפוא, שההחלטה, כפי שקראתי אותה כאן, נתקבלה פה אחד. אני מודה לחברים


רשף חן, אברהם פורז ויוסי פריצקי על כך שבסופו של דבר הגיעו לעמק השווה וחסכו מאתנו את


הצורך להחליט שלא על דעתם ושלא בהסכמתם. אני מאחל לשני הצדדים המשך חיים נפרדים


מוצלחים.


יוסף פריצקי:


אני רוצה להודות לך מקרב לב, אדוני היושב-ראש. אני יודע שהתאמצת וטרחת לילות


כימים. אני אסיר תודה לך. אני רוצה להודות גם לגדעון סער, שגם במאמציו העסק יכול לצאת


לפועל. אני אסיר תודה לשניכם. תודה רבה.


היו"ר רוני בר-און:


תודה רבה.





2 . פניית חבר הכנסת דוד טל בעניין הצטרפות חברי סיעת "עם אחד" למפלגת העבודה


היו"ר רוני בר-און:


הנושא הבא הוא פנייתו של חבר הכנסת דוד טל אלי מיום 16 במאי 2005, שגם היא מונחת


בפניכם. אני מוכרח להקדים ולומר, שככל שאני מבין אותה, ואני בהחלט מבין אותה, המצב


הפוליטי שעוטף אותה הוא כל כך מסובך, גם מבחינתו, גם מבחינת "עם אחד" וגם מבחינת הזיקה


שבין "עם אחד'' לעבודה-מימד, עד שלא יכולה להיות איזושהי פנייה בבלגאן הפוליטי שנוצר


שתתאים למה שמופיע בתקנון. אבל הפנייה היא כורח המציאות, בגלל מצבו של דוד טל, בגלל


מצבה של "עם אחד'' ובגלל החיבור בין שלושת השחקנים בנושא הזה, שאנחנו כוועדת הכנסת


חייבים לפתור אותה.


אני רוצה להקדים ולומר. כפי שהשתדלתי בכל העניינים שנגעו גם למפד"ל ולהתפלגות של


חברי הכנסת איתם והרב לוי, וגס למאבק שהיה באגודת ישראל על ההתפלגות ועל השם, וגם


בעניין שינוי ופריצקי, לאפשר שמהלך מהסוג הזה יהיה מקפצה או כר פעולה להקנטות ולמלחמה


או לבחישה של אנשים שלא שייכים למאבק הזה, כדי לייצר פרמיות ובונוסים פוליטיים, אני


מתכוון את העניין הזה לפתור על בסיס ענייני ולא על בסיס של ניצול מצוקה של מפלגה על-ידי


מפלגות אחרות. מי שמתכוון לעשות פה קרקס מהעניין הזה, אני מודיע שזה לא יהיה.


חבר הכנסת דוד טל פונה במכתב והוא מציג תמונת מצב שהיא בעליל בלתי נתפסת ובלתי


מתקבלת על הדעת. הוא חלק מסיעת "עם אחד" בכנסת, שהרומן המתוקשר שלה עם מפלגת


העבודה מונח במקומותינו כבר זמן רב, וכולנו יודעים שהעבודה-מימד ו"עם אחד" זה כמעט בשר


אחד. אנחנו רואים אותם מצטרפים למפקד ומתמודדים על רשות המפלגה. ומצד שני יושב חבר


סיעה ואומר: האהבה שכיניכם היא מצוינת, רק היא לא משותפת לי. אני לא אוהב את הדבר


הזה, ולכן אני מבקש שתשחררו אותי. פורמלית הוא לא יכול להתפלג מהם, ולכן הוא אומר


באינטליגנציה רבה: על הדרך שאני לא יכול להתפלג מהם, תהפכו לחוקי את מצב היחסים שבין


העבודה ל"עם אחד" באופן שהם בעצם מתפלגים ממני.


למרות שאנחנו יכולים לקיים החלטה של ועדת הכנסת, אני לא רוצה לפעול בעניין הזה


בכוח של אצבעות ולערבב בעניין הזה אצבעות ופוליטיקה של אנשים שבאמת לא מעורבבים בכל


הנישואים והגירושים בתוך המשפחה המורחבת הזאת. יחד עם זה אני רוצה למצוא פתרון לחבר


הכנסת דוד טל. זאת אומרת, אם "עם אחד" והעבודה רוצים להמשיך ולהתקוטט על הזוגיות


שלהם בגלל העניינים הפרסונליים שבתוך מפלגת העבודה, אני לא רוצה להתערב בזה ולא רוצה


לתת את ועדת הכנסת במה לבלגאן הזה. יש להם סניף מפלגה יפה מאוד, יש תקשורת הם יודעים


לעשות את זה מצוין בלי הבמה שלנו.


נשמע את הצדדים ונראה אם אנחנו יכולים להגיע לפתרון. אם לא, כמו שעשינו בעניין


פריצקי ושינוי, ניתן לוח-זמנים לפתרון. אבל אני מודיע לכם חד-משמעית, שמשך התקופה לא


יהיה כמו שקיבלו שינוי ופריצקי, כי המחלוקת בין דוד טל לבין עמיר פרץ לאילנה כהן היא לא


המחלוקת ש היתה בין פריצקי לשינוי. מלבד זה, ההיסטוריה שלהם היא הרבה יותר ארוכה חבר


הכנסת דוד טל, בבקשה.


דוד טל:


תודה רבה, אדוני היושב-ראש. אני אציג כמה עובדות, שאת חלקן אדוני כבר הציג. ב-20


במאי 2004 ועידת מפלגת העבודה אישרה את הסכם המיזוג בין "עם אחד" לבין מפלגת בעבודה.


כפי שאמרת, אני לא הייתי שותף לזה, לא ראיתי את עצמי חלק מזה.


אני רוצה לציין, כפי שציינת, ולהדגיש את ההשתתפות הרציפה והעקבית של חבריי, עמיר


פרץ ואילנה כהן, בישיבות סיעת העבודה, שבהן לא נטלתי חלק.


 ב-30 בנובמבר 2004, בשעה 17:00, בלשכת יושב-ראש מפלגת העבודה שמעון פרס התפקד


חברי חבר הכנסת עמיר פרץ לסיעת העבודה, וכך נאמר: "חבר הכנסת עמיר פרץ, יו"ר עם אחד


התפקד היום בטקס חגיגי למפלגת העבודה. עמו התפקדו 22,131 חברי מפלגת עם אחד, אשר


יחדשו את התפקדותם בשבועות הקרובים".





בפברואר 2005 היתה התפקדות רשמית למפלגת העבודה. הדבר נעשה אומנם בכפוף


להסכמים שהיו ביניהם. בפברואר 2005 סגרו את מוסדות "עם אחד" ובעצם נוצר מצב שאנחנו


מפלגה וירטואלית.


אני חושב שזה מעניינה של הוועדה הזאת לדאוג לכך שחבר הכנסת יוכל למלא את חובתו


האזרחית כאן. אני לא רוצה להתערב בענייניה הפנימיים של מפלגת העבודה, אבל סיעת "עם


אחד" התמזגה עם מפלגת העבודה דה-פקטו, ואני לא רוצה להיות כלוא ולא רוצה להיות במפלגה


וירטואלית.


היו"ר רוני בר-און:


התמונה ברורה. חבר הכנסת פרץ, האם אתה מבקש להתייחס?


עמיר פרץ:


אני מבקש שהיועץ המשפטי שלי, חבר הכנסת לשעבר יוסי כץ, שהיה יושב-ראש ועדת


הכנסת, יציג את הדברים.


היו"ר רוני בר-אוו:


אנחנו מקדמים בברכה את חבר הכנסת לשעבר, עו"ד יוסי כץ, שכזכור היה יושב-ראש


הוועדה הזאת קודם בחירתה של הכנסת ה-16. בבקשה.


עו"ד יוסי כץ:


אני מודה לך על קבלת הפנים.


חבר הכנסת דוד טל, בתחושות שהוא העביר - יש צדק רב בדבריו. נכון הוא שבמחצית


השנייה של 2003 התחיל משא-ומתן רשמי בין העבודה ל"עם אחד". המשא-ומתן הזה נוהל על-ידי


צוותי משנה, וצוות אחד כולל בראשותי מטעם "עם אחד" ובראשותו של המזכ"ל דאז, אופיר


פינס, מהצד השני, ובהשתתפותו של היועץ המשפטי, יושב-ראש ועדת החוקה של מפלגת העבודה,


עו"ד אמנון לורך.


כפי שנאמר, כבר ב-20 באפריל 2004, לפני למעלה משנה, חתמנו בראשי-תיבות על הסכם


איחוד של המפלגות ושל הסיעות כדת וכדין. התכוונו לעשות כל מה שצריך כדי לבצע את ההסכם.


באנו בנפש חפצה ובתום לב וחתמנו על הסכם ברור ומפורט, שבסופו של דבר זכה לאישור


המוסדות המוסמכים של שתי המפלגות, מרכז "עם אחד" וועידת מפלגת העבודה. מאחר


שהוועדה עשויה לקבל החלטה, אני מציג את הדברים לפרוטוקול הוועדה. ההסכם הזה אושר


בוועידת מפלגת העבודה ב-21 במאי 2004, כלומר לפני כשנה. למחרת חתימתו, ההסכם בוצע


באופן מיידי. בעשרות סניפים נחתמו הסכמים שבהם אנשי "עם אחד" שולבו במועצות הסניפים.


נחתם הסכם קואליציוני עם ההסתדרות. העבודה הצטרפה להסכם הקואליציוני שגם הליכוד


שותף בו ונכנסה להנהגת ההסתדרות. הסיעות בבית הזה החל מתכנסות החל מאותו הסכם כאופן


משותף מדי שבוע בשבוע ומקבלות ביחד החלטות.


גדעון סער:


ראינו את זה השבוע.


עו"ד יוסי כץ:


ב-1 בינואר 2005 ההסכם היה אמור לפעול באופן מלא, וחברי "עם אחד" היו אמורים


להיכנס לתוך מפלגת העבודה. אלא שהוצאו צווים זמניים בבית המשפט המחוזי שבוטלו ב-16


בפברואר בהחלטה מאוד חריפה של השופט זך.





ב-16 בפברואר בוטלו הצווים הזמניים. באותו יום פנה חבר הכנסת עמיר פרץ ליו"ר סיעת


העבודה-מימד, חבר הכנסה איתן כבל, ואמר לו: הדרך פנויה, יש לבצע את הסכם האיחוד. הוא


חתם על מכתב. הוא כתב לו לצורה מאוד ברורה מסמך שהוכן על ידי, פנייה ליו"ר ועדת הכנסת


על מיזוג הסיעות בהתאם לחוק. אלא שיו"ר סיעת העבודה-מימד קיבל הנחיה כלשהי.


היו"ר רוני בר-און:


אני לא קיבלתי פנייה.


עו"ד יוסי כץ:


אני שמח שאתה אומר את זה, משום שאחד היועצים המשפטיים טען הפוך. המסמך הזה


לא נשלח אליך, כיוון שהוא לא נחתם על-ידי יו"ר סיעת העבודה-מימד. לדבריו, הוא קיבל הנחיה.


היו"ר רוני בר-און:


האם סיעת "עם אחד" מבקשת כרגע להתמזג עם העבודה-מימד?


עו"ד יוסי כץ:


המכתב נחתם על-ידי יו"ר סיעת "עם אחד".


היו"ר רוני בר-און:


והעבודה מתמהמהת.


עו"ד יוסי כץ:


נכון. ב-16 בפברואר נכנסו כל חברי "עם אחד" למפלגת העבודה. הס חברי מפלגת העבודה


לכל דבר ועניין. באנו בידיים נקיות לסיעת העבודה ואמרנו להם שיחתמו על בקשת האיחוד.


היו"ר רוני בר-און:


מה העמדה של "עם אחד"?


עו"ד יוסי כץ:


עמדתה של "עם אחד'' היא ברורה בתכלית.


היו"ר רוני בר-און:


אפ חבר הכנסת כבל יסכים, האס אתם מוכנים למיזוג?


עו"ד יוסי כץ:


אם סיעת העבודה מצרפת את חתימתה ומודיעה על הסכמתה לאיחוד, או אם ועדת הכנסת


מחליטה על איחוד בין סיעת "עם אחד" למפלגת העבודה, אנחנו באופן טבעי נסכים לכך שדוד טל


יתפלג מסיעת "עם אחד''. אבל צריך להיות ברור, שהתפלגותו של דוד טל תלויה ומותנית באיחוד


בין מפלגת העבודה ל"עם אחד".





היו"ר רוני בר-און:


תודה רבה על שסיכמת את עמדת "עם אחד". לתנאי האחרון אני לא בהכרח מסכים. אתם


אומרים שמערכת היחסים ביניכם כרגע היא כשרות למיזוג, וכרגע אנחנו תלוייס בתשובת מפלגת


העבודה.


עו"ד יוסי כץ:


גם עמדת מפלגת העבודה היתה כך. אני קורא מהודעה לבית המשפט: "כל עוד לא תוקן


הסכם האיחוד בין המפלגות, הרי שהסכם האיחוד המקורי, כפי שנכתב על-ידי ראשי שתי


המפלגות שהוצג לך, והוא בלבד, תקף ומחייב את הצדדים לו".


עמיר פרץ:


כיוון שאני בקיא בהלכות הכנסת, פניתי ליו"ר סיעת העבודה במכתב שמופנה אליך. מכיוון


שלמכתב אין תוקף אם לא יהיו בו שתי החתימות, לכן לא היתה שום סיבה להצמיד את הדברים.


פניתי במכתב לחבר הכנסת כבל, שבו חתמתי בצד שמחייב את חתימתי. בין היתר הוספתי לו


מכתב שבו אמרתי: אני כיו''ר סיעת "עם אחד" לשעבר מסמיך אותך לפנות ליו"ר ועדת הכנסת


בכל עת שתחפוץ. בזמן שתחליט לחתום תפנה, זאת דרכך והדרך סלולה.


היו"ר רוני בר-אוו:


חבר הכנסת כבל, בבקשה.


איתן כבל:


אני אומר גם כיושב-ראש סיעת העבודה, שקיימתי פגישה בעניין הזה, אני לא יכול


להתכחש לאף אחת מן העובדות שנאמרו כאן, הן על-ידי חבר הכנסת עמיר פרץ והן על-ידי עו"ד


יוסי כץ. יחד עם זה, ואני אומר את זה בהמשך לשיחה שהיתה אתמול, מפלגת העבודה מעוניינת


באיחוד, ועובדה היא שגם בוועידתה היא אכן קיבלה את ההחלטה. יחד עם זאת, אני שליח של


מפלגה ואני לא יכול לחתום בלי שאקבל את ההנחיה.


גדעון סער:


יכול להיות שתחתמו אחרי שעמיר כבר ייבחר?


איתן כבל:


אצלכם עוד לא ביקשתם שתי סיעות בתוך הבית, למרות שאתה פועל כך כל יום.


אדוני היושב-ראש, כיושב-ראש סיעה אין לי שום בעיה עם הבקשה של חבר הכנסת דוד טל.


יחד עס זאת, לפני שאחתום על המסמך שהונח על-ידי חבר הכנסת פרץ בפניי לחתימה, אני מבקש


לדחות את הדיון בעניין הזה.


אילנה כהן:


אני חושבת שצריך לעשות לכם בדיקת DNA מי האבא ומי האימא. אני חושבת שאני


יתומה.


איתן כבל:


אדוני היושב-ראש, אני מבקש לסייס את ההתייעצויות שלי בתוך המפלגה, שהיא מעבר


להתייעצות סיעתית. אני מקווה מאוד שבתחילת השבוע הבא אוכל להביא את הדברים.





היו"ר רוני בר-און:


נטיית לבי היא לאפשר עד יום שני לקבל את עמדת העבודה. או שמצרפים את "עם אחד"


או שאנחנו מקבלים החלטות.


חבר הכנסת גדעון סער, בבקשה.


גדעון סער:


אדוני היושב-ראש, אנחנו כמחוקק נתנו מענה למצב הזה רק לפני שנה כאשר אמרנו,


שכאשר סיעה מתאחדת עם סיעה אחרת קמה זכות פיצול, ונתנו מענה. דה-פקטו אין מחלוקת


ש"עם אחד" היא חלק מהעבודה. הרי יש פה דיון שמתנהל כביכול בחדר הזה. ויש אדם שלא


נמצא בחדר הזה שמושך בחוטים ועושה דברים כאלה ואחרים. אני מתכוון למר אהוד ברק,


שמסיבות פוליטיות שלו הוא נאבק בכל כוחו לנסות לטרפד את האיחוד בין מפלגת העבודה ל"עם


אחדי/ שהוא כבר עובדה בפועל.


דוד טל הוא מטובי הפרלמנטרים בכנסת הזאת. הוא היה יושב-ראש מצרין של ועדת


העבודה והרווחה והוא יכול לתרום הרבה. האבסורד הוא שהוא בן-ערובה של בני-ערובה. הס


אומרים שהם רוצים להתמזג, אבל הם לא ישחררו את דוד טל אס הם לא יתמזגו. מפלגת העבודה


לא ממזגת, וכמובן שיו''ר סיעת העבודה הוא לא אחראי על זה אלא כוחות עלומים אחרים. במצב


הזה אין לנו אף אחד שיעמוד על הכנף של "סבנה" וינסה לחלץ את בן-הערובה הזה. אנחנו צריכים


לעלות על הכנף של ''סבנה".


אדוני היושב-ראש, אני תומך בקו שאמרת, שאנחנו צריכים לתת את הפתרון, כשם


שאפשרנו לחבר הכנסת יוסי פריצקי, שגם הוא היה בן-ערובה שחולץ על-ידי הוועדה הזאת.


מפלגת העבודה תיתן את התשובה שלה כפי שהיא תיתן. אנחנו צריכים לשאול מבחינה


משפטית האם לפי החוק הקייס אנחנו יכולים לשחרר את בן-הערובה. אם לפי החוק הקיים נדרש


תיקון כדי לשחרר אותו, אנחנו נעשה כך.


היו"ר רוני בר-און:


הישיבה הזאת היא כרטיס צהוב למתקוטטים. הפרשנות שלי היא שהתיקון שעשינו בשנה


שעברה מאפשר לנו לקבל את ההחלטה הזאת. אני לא רוצה לעשות את זה באבחה אחת. אני אתן


לצדדים זמן עד יום שני, ואני מקווה שהם יבואו עם החלטה.


גדעון סער:


אדוני היושב-ראש, אנחנו לא נתערב בתככים של אהוד ברק בתוך מפלגת העבודה, אבל גס


לא נאפשר לו להתערב בעבודת הכנסת.


היו"ר רוני בר-און:


תודה רבה. חברת הכנסת זהבה גלאון, בבקשה.


זהבה גלאון:


אדוני היושב-ראש, יש כאן באמת מצב אנומלי שסיעת "עם אחד", חברי הכנסת עמיר פרץ


ואילנה כהן, מסכימים שההתפלגות הזאת תהיה. אבל כל אחד שבוי בידי השני נוצר כאן מצב


שחבר הכנסת דוד טל עומד בסיטואציה בלתי אפשרית. נאמרו כאן דברים שנועדו גם לאוזניים


חיצוניות.


גדעון סער:


אהוד ברק יושב ליד הרדיו והאינטרנט פתוח.





זהבה גלאון:


אתה מנהל את הקרבות שלך עם אהוד ברק.


גדעון סער:


אני מקווה שאהוד ברק ייבחר, כי לא היה אדם שתרם לליכוד יותר מאהוד ברק.


צבי הנדל:


אני מחליף את אהוד ברק עם אחרים.


זהבה גלאון:


בניגוד לגדעון סער, אני לא מתערבת בענייניה של מעצמה זרה אחרת, גס היא מעצמה


ידידותית.


גדעון סער:


זאת לא מעצמה, זאת מפלגת העבודה,


זהבה גלאון:


לסיכום, אדוני היושב-ראש, אני תומכת בהצעתך.


היו"ר רוני בר-און:


הסיכום אפוא הוא שביום שני הקרוב נקבל החלטה בעניין זה, לכאן או לכאן. בין שאנחנו


עושים שימוש בהוראות התקנון ובהוראות החוק, ובין שאנחנו מגיעים לכך בהסכמה על דעת כל


הגורמים המעורבים.


מי בעד הסיכום? מי נגד? מי נמנע?


הצבעה


בעד - רוב


נגד-אין


נמנעים - אין


הסיכום התקבל פה אחד. תודה רבה. הישיבה נעולה.


הישיבה ננעלה בשעה 10:40








